als_Latn ron_Latn bos_Latn
Qeveria greke deklaroi se do te kërkojë zgjatjen me 6 muaj te marrëveshjes se ndihmës nga kreditoret, e cila skadon ne fund te këtij muaji. Zëdhënësi i ekzekutivit sqaroi se kërkesa do te paraqitet nga ministri grek i Financave, ndërsa homologu i tij gjerman është shprehur se nuk behet fjale për zgjatjen e nje programi, por per zbatimin e tij. Ministrat e Financave te Eurozonës i kishin dhënë ultimatum Athinës deri te premten te pranonte zgjatjen e programit te ndihmës, ose ne te kundërt do te përballej me pasoja. Ndërkohë, Banka Qendrore Evropiane pritet të vendosë nëse do të vazhdojë ose jo kreditë emergjente për bankat greke. Vendimi vjen pasi kryeministri Cipras i kërkoi parlamentit të votoje ditën e premte për braktisjen e programit të kursimit. E ndërsa priten zhvillimet nga Brukseli, ne Athine parlamenti mblidhet ne mbremje pet te votuar kandidatin për president te propozuar nga kryeministri, Prokopis Pavlopoulos, i konsideruar si nje emër konsensual, dhe qe ka kundërshtuar marrëveshjen e kredisë se qeverise Samaras. Ne votim nuk priten surpriza, pasi Pavlopoulos do te mund te siguroje 180 votat e nevojshme për t’u bere kryetari i ri i shtetit.
als_Latn